
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 292 

18 Δεκεμβρίου 2003 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

338. Σύσταση Επιστημονικού και Ερευνητικού Κέντρου 
Πολιτικής Προστασίας. 1 

ΑΝΑΚΟΙΝΩΣΕΙΣ 

Ανακοίνωση για την θέση σε ισχύ της Σύμβασης της 
Χάγης 1973 για την αναγνώριση και εκτέλεση απο¬ 
φάσεων σχετικών με υποχρεώσεις διατροφής 2 

Ανακοίνωση για τη θέση σε ισχύ της Συμφωνίας μετα¬ 
ξύ της Κυβέρνησηςτης Ελληνικής Δημοκρατίας και 
της ΚυβέρνησηςτηςΔημοκρατίαςτης Βουλγαρίας 
περί αεροπορικών δρομολογίων μεταξύ και πέραν 
των αντίστοιχων εδαφών τους (Αθήνα, 1 Νοεμβρί¬ 


ου 2002). 3 

Ανακοίνωση για τη θέση σε ισχύ του «Προαιρετικού 
Πρωτοκόλλου στη Σύμβαση για τα Δικαιώματα ταυ 
Παιδιού σχετικά με τη συμμετοχή των παιδιών στις 
ένοπλες συγκρούσεις». 4 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 338 

Σύσταση Επιστημονικού και Ερευνητικού Κέντρου Πολι¬ 
τικής Προστασίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 1 του άρθρου 7, της παρ. 4του άρθρου 6 και 
τηςπαρ. 4του άρθρου 14 του Ν. 3013/2002 «Αναβάθμιση 
της Πολιτικής Προστασίας και λοιπές διατάξεις» (ΦΕΚ 
102Α'). 

β) Του άρθρου 29Α, του Ν. 1558/1985 «Κυβέρνηση και 
Κυβερνητικά Όργανα» (ΦΕΚ137 Α') όπως προστέθηκε με 
το άρθρο 27του Ν. 2081/1992 (ΦΕΚ 154 Α') και αντικατα- 
στάθηκε με την παρ. 2α του άρθρου 1 του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (ΦΕΚ 38 Α'). 


γ) Του Π. Δ/γματος 379/1997 (ΦΕΚ248, τ. Α') «Οργάνω¬ 
ση Γενικής Γραμματείας Πολιτικής Προστασίας». 

δ) Τηςπαρ. 3του άρθρου 22του Ν. 2362/1995 «ΠερίΔη¬ 
μοσίου Λογιστικού, ελέγχου των δαπανών του Κράτους 
και άλλες διατάξεις» (ΦΕΚ 247 Α'). 

ε) Του Π. Δ/τος 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών (ΦΕΚ 57/Α'). 

στ) Της 1065956/863/Α0006/15.7.2003 (ΦΕΚ 985 τ.Β') 
κοινής απόφασης του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιστήτων 
των Υφυπουργών Οικονομίας και Οικονομικών» (ΦΕΚ 
1485 Β'). 

2. Το γεγονός ότι από την έκδοση του παρόντος δια¬ 
τάγματος προκαλούνται οι κατωτέρω δαπάνες: 

Α) Επί του Κρατικού Προϋπολογισμού: 

1) Ετήσια δαπάνη από την επιχορήγηση του Επιστημο¬ 
νικού και Ερευνητικού Κέντρου Πολιτικής Προστασίας 
(Ε.Ε.ΚΕ.Π.Π). Η δαπάνη εκ της αιτίας αυτής εκτιμάται 
στο ποσόν των 295.000 ευρώ ετησίως και περιορίζεται, 
για το τρέχον οικονομικό έτος, στο ποσόν των 75.000 
ευρώ. 

2) Ετήσια δαπάνη από την επιχορήγηση του Ε.Ε.ΚΕ.Π.Π. 
για την εφαρμογή προγραμμάτων εφαρμοσμένης έρευ¬ 
νας, εκπαίδευσης και κατάρτισης που εντάσσονται στο 
σχεδίασμά της Πολιτικής Προστασίας. 

Οι ανωτέρω δαπάνες θα καλύπτονται, για μεν το τρέχον 
οικονομικό έτος, από τις πιστώσεις του εκτελούμενου 
προϋπολογισμού της Γενικής Γραμματείας Πολιτικής 
Προστασίας του ΥΠΕΣΔΔΑ (Ειδ.Φορ.07/640/ ΚΑΕ 5184), 
για δε τα επόμενα οικονομικά έτη, από τις πιστώσεις που 
θα εγγράφονται κατ’ έτος προς τούτο στον ανωτέρω προ¬ 
ϋπολογισμό, σύμφωνα με τα οριζόμενα στις περ. α και β 
ταυ άρθρου 7του Ν. 3013/2002. 

Β) Επί του προϋπολογισμού του Ε.Ε.ΚΕ.Π.Π. 

1) Εφάπαξ δαπάνη 60.000 ευρώ κατά το πρώτο έτος λει¬ 
τουργίας του Κέντρου από την προμήθεια του αναγκαίου 
εξοπλισμού και τη δημιουργία και διατήρηση Τράπεζας 
Πληροφοριών και Γεωγραφικών Συστημάτων Πληροφο¬ 
ριών. 

2) Ετήσια δαπάνη από: ί) τη σύναψη συμβάσεων μί¬ 
σθωσης έργου με επιστημονικούς φορείς και μεμονωμέ¬ 
νους επιστήμονες του εσωτερικού και του εξωτερικού 
και ϋ) τη σύσταση θεματικών επιστημονικών επιτροπών 

ανά κατηγορία κινδύνου. Η δαπάνη εκ της αιτίας αυτής 
εξαρτάται από τον αριθμό των συνιστώμενων επιτροπών, 
τον αριθμό των μελών τους και από την αποζημίωση αυ¬ 
τών. 

Οι ανωτέρω δαπάνες θα καλύπτονται από τις πιστώσεις 
που θα εγγράφονται κατ έτος στον προϋπολογισμό του 
Ε.Ε.ΚΕ.Π.Π. 

3) Τις 578/2002 και 621/2002 γνωμοδοτήσεις του Συμ¬ 
βουλίου της Επικρατείας, μετά από πρόταση του Υπουρ¬ 
γού Εσωτερικών, Δημόσιας Διοίκησης και Αποκέντρω¬ 
σης και του Υφυπουργού Οικονομίας και Οικονομικών, 
αποφασίζουμε: 

ΜΕΡΟΣ ΠΡΩΤΟ 
Νομική μορφή - Σκοποί 

Άρθρο 1 

1. Συνιστάται νομικό πρόσωπο ιδιωτικού δικαίου με την 
επωνυμία «Επιστημονικό και Ερευνητικό Κέντρο Πολιτι¬ 
κής Προστασίας (Ε.Ε.ΚΕ.Π.Π.) με έδρα το νομό Αττικής. 

2. Το Ε.Ε.ΚΕ.Π.Π. υπάγεται στην εποπτεία του Υπουρ¬ 
γού Εσωτερικών, Δημόσιας Διοίκησης και Αποκέντρω¬ 
σης. 

Άρθρο 2 
Σκοποί 

1. Σκοποί του Ε.Ε.ΚΕ.Π.Π. είναι: 

α) Η μέριμνα, σε συνεργασία μετά Εθνικό Κέντρο Δη¬ 
μόσιας Διοίκησης για την εκπαίδευση του προσωπικού 
της Γενικής Γραμματείας Πολιτικής Προστασίας και 
υπαλλήλων του Δημοσίου, Ν.Π.Δ.Δ., Ν.Π.Ι.Δ. που επο¬ 
πτεύονται από το Κράτος, επιχειρήσεων κοινής ωφε- 
λείας και οργανισμών τοπικής αυτοδιοίκησης πρώτου 
και δεύτερου βαθμού, οι οποίοι έχουν τα κατάλληλα 
προσόντα, προκειμένου να συγκροτηθούν τα ειδικευ¬ 
μένα στελέχη πολιτικής προστασίας, προς απόκτηση 
ειδικών γνώσεων στον τομέα αντιμετώπισης των κατα¬ 
στροφών. 

β) Η προώθηση της εφαρμοσμένης έρευνας, επιστη¬ 
μονικής μελέτης και επεξεργασίας θεμάτων σχετικών με 
την πολιτική προστασία στους τομείς της πρόληψης, αντι¬ 
μετώπισης, ανάκαμψης και αποκατάστασης από κατα¬ 
στροφές. 

γ) Η δημιουργία και η διατήρηση τράπεζας πληροφο¬ 
ριών πολιτικής προστασίας. 

δ) Η διάθεση των δεδομένων της τράπεζας πληροφο¬ 
ριών στο Κέντρο Επιχειρήσεων της Γ ενικής Γ ραμματείας 
Πολιτικής Προστασίας και η εξασφάλιση των προϋποθέ¬ 
σεων χρήσης τοϋτων από το ίδιο το Κέντρο. 

ε) Η εκπόνηση προγραμμάτων εκπαίδευσης, ενημέρω¬ 
σης και κατάρτισης, καθώς και η εξειδίκευση και μετεκ¬ 
παίδευση σε θέματα πολιτικής προστασίας. 

στ) Η ερευνητική συνεργασία του Ε.Ε.ΚΕ.Π.Π. με τη 
Γενική Γραμματεία Πολιτικής Προστασίας για τη συγκέ¬ 
ντρωση επιστημονικών ή άλλων πληροφοριών. 

ζ) Η οργάνωση βιβλιοθήκης και η έκδοση περιοδικών, 
βιβλίων και επιστημονικών μελετών. 

η) Η οργάνωση εκπαίδευσης των Εθελοντών Πολιτικής 
Προστασίας με σεμινάρια και ασκήσεις. 

θ) Η ανάπτυξη οποιασδήποτε άλλης δραστηριότητας 
που είναι συναφής με τους σκοπούς του. 

2. Για την επίτευξη των σκοπών του, το Κέντρο μπο¬ 
ρεί να συνάπτει συμβάσεις μίσθωσης έργου με επιστη¬ 
μονικούς φορείς και μεμονωμένους επιστήμονες του 


εσωτερικού και του εξωτερικού και να συνιστά θεματι¬ 
κές επιστημονικές επιτροπές, ανά κατηγορία κινδύνου, 
που συγκροτούνται από καθηγητές ΑΕΙ ή ΤΕΙ, διευθυ¬ 
ντές επιστημονικών ινστιτούτων και επιστήμονες με 
αποδεδειγμένη εμπειρία σε θέματα πολιτικής προστα¬ 
σίας. 

ΜΕΡΟΣ ΔΕΥΤΕΡΟ 
Όργανα Διοίκησης 

Άρθρο 3 

Το Ε.Ε.ΚΕ.Π.Π. διοικείται από τα εξής όργανα: 
α. Το Διοικητικό Συμβούλιο 
β. Το Γ ενικό Διευθυντή 

Άρθρο 4 

Διοικητικό Συμβούλιο 

1. Το Διοικητικό Συμβούλιο είναι θμελές και αποτελείται 
από τον Πρόεδρο, τον Αντιπρόεδρο και επτά μέλη με 
τριετή θητεία. 

2. Ο Πρόεδρος, ο Αντιπρόεδρος κοίτα λοιπά μέλη του 
Διοικητικού Συμβουλίου διορίζονται με απόφαση του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης και επιλέγονται από καθηγητές Α.Ε.Ι. και Τ.Ε.Ι., 
διευθυντές ερευνητικών ινστιτούτων, επιστήμονες και 
προσωπικότητες με κύρος και εμπειρία σε θέματα σχετι¬ 
κά με την πολιτική προστασία. 

3. Σε περίπτωση απουσίας ή κωλύματος, ο Πρόεδρος 
αναπληρώνεται από τον Αντιπρόεδρο και σε περίπτωση 
κωλύματος και αυτού, από μέλος του Διοικητικού Συμ¬ 
βουλίου ή από τον Γενικό Διευθυντή σύμφωνα με απόφα¬ 
ση του Προέδρου. 

Άρθρο 5 

Αρμοδιότητες Διοικητικού Συμβουλίου 

Το Διοικητικό Συμβούλιο αποτελείτο ανώτατο όργανο 
διοίκησης του Ε.Ε.ΚΕ.Π.Π. και ασκεί ιδίως τις εξής αρμο¬ 
διότητες: 

α. Διαμορφώνει την ερευνητική πολιτική του Ε.Ε.ΚΕ.Π.Π. 
β. Εγκρίνει κάθε χρόνο το ερευνητικό του πρόγραμμα, 
γ. Εισηγείται στο Γενικό Γραμματέα Πολιτικής Προστα¬ 
σίας τα ερευνητικά προγράμματα, τα οποία θα χρηματο¬ 
δοτήσει η Γ ενική Γ ραμματεία Πολιτικής Προστασίας. 

δ. Εγκρίνει και αξιολογεί τις προτάσεις που κατατίθε¬ 
νται για την πραγματοποίηση ερευνών ή επιστημονικών 
μελετών, σε θέματα πολιτικής προστασίας. 

ε. Συνάπτει συμβάσεις μίσθωσης έργου με επιστημονι¬ 
κούς φορείς και μεμονωμένους επιστήμονες του εσωτε¬ 
ρικού και του εξωτερικού, για θέματα πολιτικής προστα¬ 
σίας συναφή με την υλοποίηση των σκοπών του. 

στ. Συνιστά και συγκροτεί, σε συνεργασία με τη Γ ενική 
Γ ραμματεία Πολιτικής Προστασίας, θεματικές επιστημο¬ 
νικές επιτροπές, ανά κατηγορία κινδύνου, που συγκρο¬ 
τούνται από καθηγητές ΑΕΙ ή ΤΕΙ, διευθυντές επιστημονι¬ 
κών ινστιτούτων και επιστήμονες με αποδεδειγμένη 
εμπειρία σε θέματα πολιτικής προστασίας. 

ζ. Εγκρίνει τον ετήσιο προϋπολογισμό, ισολογισμό και 
απολογισμό του Ε.Ε.ΚΕ.Π.Π. 
η. Προσλαμβάνει το προσωπικό του Ε.Ε.ΚΕ.Π.Π. 
θ. Το Διοικητικό Συμβούλιο λειτουργεί και ως πειθαρχι¬ 
κό συμβούλιο για το προσωπικό του Ε.Ε.ΚΕ.Π.Π. 

ι. Αποφασίζει για την αποδοχή ή αποποίηση κάθε είδους 
επιχορηγήσεων, δωρεών, εισφορών τρίτων, κληρονο¬ 
μιών και κληροδοσιών. 

ια. Με απόφασή του μπορεί να μεταβιβάζει στον Πρόε¬ 
δρο, σε μέλη του Διοικητικού Συμβουλίου, και στον Γενι¬ 
κό Διευθυντή του Ε.Ε.ΚΕ.Π.Π. συγκεκριμένες αρμοδιότη- 
τές του για προκαθορισμένο χρόνο. 

Άρθρο 6 

Αρμοδιότητες Προέδρου 
του Διοικητικού Συμβουλίου 

Ο Πρόεδρος του Διοικητικού Συμβουλίου έχει τις εξής 
αρμοδιότητες: 

ο. Συγκαλείτο Διοικητικό Συμβούλιο και καταρτίζει την 
ημερήσια διάταξη 

β. Εκπροσωπείτο Ε.Ε.ΚΕ.Π.Π. ενώπιον κάθε διοικητι¬ 
κής, δικαστικής ή άλλης αρχής 
γ. Έχει κάθε άλλη αρμοδιότητα που του ανατίθεται από 
το Διοικητικό Συμβούλιο. 

Άρθρο 7 

Γ ενικός Διευθυντής 

1. Ο Γενικός Διευθυντής του Ε.Ε.ΚΕ.Π.Π. προσλαμβά¬ 
νεται ύστερα από απόφαση του Διοικητικού Συμβουλίου 
με σύμβαση μίσθωσης εργασίας θετούς διάρκειας, που 
μπορεί να ανανεώνεται. 

2. Οι αρμοδιότητες του Γ ενικού Διευθυντή είναι οι εξής: 
ο. Προίσταταιτων υπηρεσιών του Ε.Ε.ΚΕ.Π.Π. και είναι 

πειθαρχικός προϊστάμενος του προσωπικού, 
β. Εκτελείτις αποφάσεις του Διοικητικού Συμβουλίου, 
γ. Εισηγείται στο Διοικητικό Συμβούλιο τα θέματα που 
υπάγονται στις αρμοδιότητές του. 

δ. Διαθέτει το απαραίτητο προσωπικό προς ενίσχυση 
της στελέχωσης του Κέντρου Επιχειρήσεων της Γ ενικής 
Γραμματείας Πολιτικής Προστασίας. 

ε. Έχει κάθε άλλη αρμοδιότητα που του ανατίθεται από 
το Διοικητικό Συμβούλιο. 

ΜΕΡΟΣ ΤΡΙΤΟ 
Πόροι 

Άρθρο 8 

Οι πόροι του Ε.Ε.ΚΕ.Π.Π. είναι οι εξής: 
ο. Η τακτική ετήσια επιχορήγηση που έγγράφεται στον 
προϋπολογισμό της Γ ενικής Γ ραμματείας Πολιτικής Προ¬ 
στασίας, προς αντιμετώπιση των πάγιων λειτουργικών 
εξόδων του. 

β. Η τακτική ετήσια επιχορήγηση που εγγράφεται, επί¬ 
σης, στον προϋπολογισμό της Γ ενικής Γ ραμματείας Πο¬ 
λιτικής Προστασίας και παρέχεται με βάση τα εγκριθέντα 
προγράμματα εφαρμοσμένης έρευνας, εκπαίδευσης και 
κατάρτισης, που εντάσσονται στο σχεδίασμά της πολιτι¬ 
κής προστασίας. 

γ. Έσοδα από την παροχή υπηρεσιών στο Δημόσιο και 
σε νομικά πρόσωπα δημοσίου ή ιδιωτικού δικαίου. 

δ. Έσοδα από την ευρωπαϊκή ένωση, τα ταμεία της και 
από διεθνείς οργανισμούς. 

ε. Έσοδα από κάθε είδους επιχορηγήσεις, από δωρεές, 
κληρονομιές, κληροδοσίες από τόκους καταθέσεων και 
από την εν γένει αξιοποίηση των περιουσιακών του στοι¬ 
χείων. 

Άρθρο 9 

Τελικές διατάξεις 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 


Στον Υπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος. 

Αθήνα, 2 Δεκεμβρίου 2003 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Ν. ΦΑΡΜΑΚΗΣ Κ. ΣΚΑΝΔΑΛΙΔΗΣ 

-♦- 

ΑΝ ΑΚΟΙΝΩΣ ΕΙΣ 

Αριθ. Φ.0546/ΑΣ 709/Μ.5280 (2) 

Ανακοίνωση για την θέση σε ισχύ της Σύμβασης της Χά¬ 
γης 1973 για την αναγνώριση και εκτέλεση αποφάσε¬ 
ων σχετικών με υποχρεώσεις διατροφής. 

Το Υπουργείο Εξωτερικών ανακοινώνει ότι η Σύμβαση 
της Χάγης για την αναγνώριση και εκτέλεση αποφάσεων 
σχετικών με υποχρεώσεις διατροφής του 1973, την οποία 
η χώρα μας κύρωσε με το Νόμο 3171/2003, ο οποίος δη- 
μοσιεύθηκε στο 192 Φύλλο της Εφημερίδας της Κυβερ¬ 
νήσεως τεύχος Α' της 29ης Ιουλίου 2003, θα αρχίσει να 
ισχύει ως προς τη χώρα μας σύμφωνα με την διάταξη του 
άρθρου35αυτής, απάτην 1ηΦεβρουάριου 2004. 

Η Ελλάδα έχει διατυπώσει επίσης τις ακόλουθες επιφυ¬ 
λάξεις στη διάταξη του άρθρου 26 της Σύμβασης: 

«Η Ελλάδα επιφυλάσσεται του δικαιώματος να μην ανα¬ 
γνωρίζει ούτε να κηρύσσει εκτελεστές αποφάσεις και 
συμβιβασμούς σε υποθέσεις διατροφής α) μεταξύ συγ¬ 
γενών σε πλάγια γραμμή (πλην αδελφών) και β) μεταξύ 
συγγενών εξ’ αγχιστείας». 

Αθήνα, 4 Δεκεμβρίου 2003 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 

ΒΑΣΙΛΕΙΟΣ Ν. ΠΑΤΡΩΝΑΣ 
-♦- 

Αριθ. Φ.0546/ΑΣ 748/Μ.5469 (3) 

Ανακοίνωση για τη θέση σε ισχύ της Συμφωνίας μεταξύ 
της Κυβέρνησης της Ελληνικής Δημοκρατίας και της 
Κυβέρνησης της Δημοκρατίας της Βουλγαρίας περί 
αεροπορικών δρομολογίων μεταξύ και πέραν των 
αντίστοιχων εδαφών τους (Αθήνα, 1 Νοεμβρίου 2002). 

Το Υπουργείο Εξωτερικών ανακοινώνει ότι η Συμφωνία 
μεταξύ της Κυβέρνησης της Ελληνικής Δημοκρατίας και 
της Κυβέρνησης της Δημοκρατίας της Βουλγαρίας περί 
αεροπορικών δρομολογίων μεταξύ και πέραν των αντί¬ 
στοιχων εδαφών τους, που υπογράφηκε στην Αθήνα την 
1η Νοεμβρίου 2002 και κυρώθηκε μετά Νόμο 3173/2003, 
ο οποίος δημοσιεύθηκε στο 200 Φύλλο της Εφημερίδας 
της Κυβερνήσεως τεύχος Α' της 13ης Αυγούστου 2003, 
τέθηκε σε ισχύ, σύμφωνα με την διάταξη του άρθρου 20 
αυτής, στις 2 Δεκεμβρίου 2003. 

Αθήνα, 5 Δεκεμβρίου 2003 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 

ΒΑΣΙΛΕΙΟΣ Ν. ΠΑΤΡΩΝΑΣ 








4930 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Αριθ. Φ.0546/6/ΑΣ 707/Μ.5387 (4) 

Ανακοίνωση για τη θέση σε ισχύ του «Προαιρετικού Πρω¬ 
τοκόλλου στη Σύμβαση γιαταΔικαιώματατου Παιδιού 
σχετικά με τη συμμετοχή των παιδιών στις ένοπλες 
συγκρούσεις». 

Το Υπουργείο Εξωτερικών ανακοινώνει ότι το Προαιρε¬ 
τικό Πρωτόκολλο στη Σύμβαση για τα Δικαιώματα του 
Παιδιού σχετικά με τη συμμετοχή των παιδιών στις ένο¬ 
πλες συγκρούσεις, που υπογράφηκε στη Νέα Υόρκη στις 
25 Μαΐου 2000 καιτο οποίο η χώρα μας κύρωσε με τον Νό¬ 


μο 3080/2000, ο οποίος δημοσιεύθηκε στο 312 Φύλλο της 
Εφημερίδας της Κυβερνήσεως τεύχος Α' της 10ης Δε¬ 
κεμβρίου 2002, τέθηκε σε ισχύ ως προς την Ελληνική Δη¬ 
μοκρατία σύμφωνα με την διάταξη του άρθρου 10 παρα- 
γρ. 2 αυτού, την 22α Νοεμβρίου 2003. 

Αθήνα, 26 Νοεμβρίου 2003 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ Ν. ΠΑΤΡΩΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




